b'\n_START_ARTICLE_\nNora Roberts\n_START_PARAGRAPH_\nNora Roberts (kodanikunimi Eleanor Marie Robertson Aufem-Brinke Wilder, s\xc3\xbcndinud 10. oktoobril 1950 Silver Springis Marylandis)\xc2\xa0on USA kirjanik, paljude populaarsete romantiliste novellide ja kriminaalromaanide autor.\n_START_SECTION_\nElulugu\n_START_PARAGRAPH_\nRobertsi vanemad olid iiri p\xc3\xa4ritolu. Nora m\xc3\xb5tles lugusid v\xc3\xa4lja juba koolilapsena, kuid kirja ei pannud muud kui koolikirjandeid. Alghariduse sai ta katoliku koolis._NEWLINE_Montgomery Blairi keskkoolis \xc3\xb5ppides tutvus ta Ronald Aufdem-Brinkega. Nad abiellusid vastu vanemate tahtmist 1968. aastal, kohe p\xc3\xa4rast keskkooli l\xc3\xb5petamist. Neil s\xc3\xbcndis kaks poega. Abielu l\xc3\xb5ppes lahutusega 1983. aastal. _NEWLINE_Bruce Wilderiga abiellus Roberts 1985. aastal ja nad on siiani koos. Neile kuulub raamatupood Marylandi osariigis Boonsboros._NEWLINE_Robertsi deb\xc3\xbc\xc3\xbcdiks sai armastusromaan "Irish Thoroughbred" ilmus 1981. aastal. Varem oli ta oma k\xc3\xa4sikirju kirjastustele pakkunud kolme aasta jooksul, kuid need ei vaimustanud kirjastusi._NEWLINE_Lisaks armastusromaanidele kirjutab Roberts ka futuristlikke detektiivilugusid leitnant Eve Dallasest. _NEWLINE_Roberts on kasutanud ka pseudon\xc3\xbc\xc3\xbcme J.D. Robb, Sarah Hardesty, Jill March._NEWLINE_Roberts on v\xc3\xb5itnud k\xc3\xb5ik t\xc3\xa4htsamad romaaniauhinnad ja on esimene kirjanik, kes arvati Ameerika Romaanikirjanike Kuulsuste Halli.'